CELEX: 32020R1204
Language: et
Date: 2020-06-09 00:00:00
Title: Komisjoni delegeeritud määrus (EL) 2020/1204, 9. juuni 2020, millega muudetakse Euroopa Parlamendi ja nõukogu määruse (EL) 2019/1021 I lisa seoses dikofooli kandmisega nimekirja (EMPs kohaldatav tekst)

18.8.2020   
               
               
                  ET
               
               
                  Euroopa Liidu Teataja
               
               
                  L 270/4
               
            
         KOMISJONI DELEGEERITUD MÄÄRUS (EL) 2020/1204,
         9. juuni 2020,
         millega muudetakse Euroopa Parlamendi ja nõukogu määruse (EL) 2019/1021 I lisa seoses dikofooli kandmisega nimekirja
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 20. juuni 2019. aasta määrust (EL) 2019/1021 püsivate orgaaniliste saasteainete kohta, (1) eriti selle artikli 15 lõiget 1,
         ning arvestades järgmist:
         
                     (1)
                  
                  
                     Määrusega (EL) 2019/1021 rakendatakse liidu võetud kohustused, mis tulenevad püsivate orgaaniliste saasteainete Stockholmi konventsioonist (2) (edaspidi „konventsioon“) ja 1979. aasta piiriülese õhusaaste kauglevi konventsiooni protokollist (3) püsivate orgaaniliste saasteainete kohta (edaspidi „protokoll“).
                  
               
                     (2)
                  
                  
                     Konventsiooni A lisa („Kõrvaldamine“) sisaldab loetelu kemikaalidest, mille konventsiooni iga osaline on kohustatud keelustama ja/või mille tootmise, kasutamise, importimise ja eksportimise lõpetamiseks peab iga osaline võtma vajalikud õiguslikud ja haldusmeetmed.
                  
               
                     (3)
                  
                  
                     Konventsiooniosaliste konverentsi üheksandal istungjärgul otsustati konventsiooni artikli 8 lõike 9 kohaselt muuta konventsiooni A lisa, et kanda kõnealusesse lisasse dikofool erandeid kohaldamata.
                  
               
                     (4)
                  
                  
                     Seepärast tuleks määruse (EL) 2019/1021 I lisa A osa, mis sisaldab loetelu ainetest, mis on loetletud nii konventsioonis kui ka protokollis, ning ainetest, mis on loetletud üksnes konventsioonis, muuta ning lisada sellesse dikofool.
                  
               
                     (5)
                  
                  
                     Määrust (EL) 2019/1021 tuleks seepärast vastavalt muuta,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Määruse (EL) 2019/1021 I lisa muudetakse vastavalt käesoleva määruse lisale.
         
         
            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 9. juuni 2020
            
               
                  Komisjoni nimel
               
               
                  eesistuja
               
               Ursula VON DER LEYEN
            
         
         
            (1)  ELT L 169, 25.6.2019, lk 45.
         
            (2)  ELT L 209, 31.7.2006, lk 3.
         
            (3)  ELT L 81, 19.3.2004, lk 37.
      
      
         
            LISA
            Määruse (EL) 2019/1021 I lisa A osasse lisatakse järgmine kanne:
            
                        Aine
                     
                     
                        CASi nr
                     
                     
                        EÜ nr
                     
                     
                        Konkreetne erand vahepealseks kasutamiseks või muu täpsustus
                     
                  
                        „Dikofool
                     
                     
                        115-32-2
                     
                     
                        204-082-0
                     
                     
                        Puudub“